open-index/open-wikipedia-markdown huggingface dataset:
Stede Broec

|-
! colspan="2" | Katrangan cekak
|- style="background: #ffffff;"
| Provinsi: || Noord-Holland
|- style="background: #ffffff;"
| Jembar: || ... km²
|- style="background: #ffffff;"
| Padunung: || ... jiwa
|- style="background: #ffffff;"
| Situs wèb resmi: || http://www. .nl
|-
! colspan="2" | Pulitik
|- style="background: #ffffff;"
| Walikutha: || ...
|}

**Stede Broec** iku siji *gemeente* ing provinsi Holland Lor, Walanda.
Sulawesi

thumb|250px|Péta Sulawesi
**Sulawesi** iku pulo duwèané Indonésia sing papané ana ing antarané Pulo Kalimantan lan Kapuloan Maluku. Kanthi wiyar wewengkon 174.600&nbsp;km², Sulawesi iku pulo gedhé dhéwé nomer 11 sadonya.

Sulawesi wewatesan kaliyan Borneo ing sisih kulon, Filipina ing lor, Flores ing kidul, Timor Wétan ing kidul-wétan lan Maluku ing sisih wétan.

Provonsi ing Sulawesi yaiku:
* Gorontalo
* Sulawesi Kulon 
* Sulawesi Kidul 
* Sulawesi Tengah 
* Sulawesi Kidul-Wétan 
* Sulawesi Lor
Holland Kidul

|-
|align=center colspan=2| 240pxHolland Kidul ing Walanda
|-
! colspan="2" | Katrangan cekak
|-
| Kutha krajan         || Den Haag
|-
| Jembar:
&nbsp;- Lemah
&nbsp;- Banyu
| 
... km²
... km² 
|-   
| Padunung
&nbsp;- Cacah
&nbsp;- Kapadhetan           
| 
 3.502.595 jiwa (30 November 2009)
.../km² 
|-
| *Gemeente*      
| 60
|-
|align-center colspan=2|**Babagan administratif**240px|center
|-
|}

**Holland Kidul** utawa ***Zuid-Holland*** ing basa Walanda iku propinsi ing Walanda. Kutha krajané yaiku Den Haag. Tlatah iki kalebu salah sawijining tlatah sing padhet dhéwé sadonya. Provinsi iki jembaré 3403&nbsp;km2 lan sing ndunungi cacahé 3.502.595 jiwa (30 November 2009), déné Holland Kidul iku propinsi sing gedhé dhéwé miturut cacahé sing ndunungi sa-Walanda. Kutha sing gedhé dhéwé iku Rotterdam. Holland Kidul wewatesan karo Zeeland ing sisih kidul, Holland Lor ing sisih lor, Brabant Lor ing sisih kidul-wétan. Sadurungé taun 1840, Holland Lor lan Kidul iki siji propinsi lan jenengé Holland. Ing sisih kulon Holland Kidul wewatesan karo Sagara Lor.

Holland Kidul iku wiwit 2015 dipérang dadi 60 *gemeente*.

## Pranala njaba 
*  www.zuid-holland.nl
Irian

**Irian** (Basa Inggris: *New Guinea*) iku pulo gedhé dhéwé nome loro ing donya sing papané ing sisih lor Australia.

Pulo iki dibagi dadi rong wewengkon sing ya iku pérangan kulon sing karan Papua dikuwasani déning Indonésia lan pérangan wétan kang wujud nagara Papua Nugini.

Istilah **Papua** uga digunaaké kanggo ngrujuk pulo iki kanthi kaseluruhan. Nugini iku istilah *New Guinea*, jeneng sing diwènèhi déning wong Kulon, sing diindonésiaké. Wong-wong Barat mbiyèn duwé pendhapat yèn tlatah Papua mèmper *Guinea*, sawijining wewengkon ing Afrika. Dadi wong-wong mau nyebut Guinea anyar.

Ing pulo iki ana gunung paling dhuwur ing Indonésia, ya iku Puncak Jaya (5.030 m).
Kuku

thumb|right|200px|Anatomi kuku

**Kuku** iku pérangan awak kéwan kang ana utawa thukul lan tuwuh ing pucuk driji. Kuku tuwuh saka sèl mèmper gel lembut kang mati, saya atos, lan banjur kadhapur nalika wiwit tuwuh saka pucuk driji. Kulit ari ing pangkal kuku duwé fungsi ngreksa saka regetan. Fungsi utama kuku ya iku ngreksa pucuk driji kang lembut lan kebak urat saraf, sarta ndhuwuraké daya sentuh. Sacara kimia, kuku padha karo rambut kang antarané kadhapur saka keratin protéin lan akèh kandhungan sulfur é.

Ing kulit sangisoré kuku ana akèh pambuluh kapiler kang duwé suplai getih kuwat saéngga nimbulaké warna kaabang-abangan. Kaya balung lan untu, kuku wujud pérangan paling atos saka awak amarga kandhungan banyuné sithik banget.

Tuwuhing kuku driji tangan seminggu rata-rata 0,5 - 1,5&nbsp;mm, ping papat luwih rikat tinimbang tuwuhing kuku driji sikil. Tuwuhing kuku uga kadayan déning panas awak.

Nutrisi kang becik wigati banget kanggo tuwuhing kuku. Sawalikké, yèn kekurangan gizi utawa kena lelara anoreksia nervosa, tuwuhing kuku alon banget lan rapuh.

## Diagnosa lelara 
Kawit biyèn, wis ana tèhnik ndhiagnosis lelara liwat kuku. Saliyané liwat kuku, lelara uga bisa dideteksi liwat mata, ilat, pamriksanan getih, faeses lan uyuh. Panafsiran lelara liwat kuku iki sakbeneré wis dilakoni wong wiwit jaman Hippocrates.

Sapérangan kajanggalan kuku kang bisa mbiyantu dhokter ndhiagnosis sawijining lelara:
* Werna rada biru ing pangkal kuku nandhaaké kurang beresé sirkulasi getih lan wujud tandha-tandha lelara jantung.
* Yèn separo pérangan cerak pucuk kuku wernané jambon utawa coklat sauntara kulit ari wernané putih, iku wujud tandha-tandha lelara gagal ginjel kronis.
* Yèn muncul kerutan horizontal lan kuku katon kusem, iku nandhaaké kurang gizi utawa tandha-tandha sawijining lelara kaya campak, cacar banyu, gondhok, jantung sarta kondisi kaya sindrom Reynaud (kejang ing urat driji tangan lan sikil amarga kadhemen banget).
* Lapisan abang mbujur ing kuku, nandhaaké pendarahan ing pembuluh kapilér. Garis-garis ndobel wujud tandha-tandha lelara getih dhuwur (hipertensi).
* Manawa tuwuhing kuku katon alon, kandel lan saya atos sarta wernané rada kuning, nandhaaké gangguan getah bening utawa lelara pancernan kronis.
* Timbulé bintik-bintik ora maaturan ing kuku, nandhaaké anané lelara psoriasis (lelara kulit kronis).
* Yèn ana plengkungan kakèhen ing pangkal kuku lan sakiwa-tengené pucuk kuku, iku nandhaaké tandha-tandha lelara TBC, emfisema (gangguan ing paru-paru), lelara kardiovaskuler utawa ati.
Petrus Camper

thumb|right|Petrus Camper

**Peter**, **Pieter**, utawi **Petrus Camper** (11 Mèi 1722 ing Leiden – 7 April 1789 ing The Hague) punika ahli anatomi, panlit alam lan antropologis Walanda, lan ugi pendamel furnitur, pendamel skulptur lan seni. Piyambakipun kepranan marang anatomi komparatif lan paleontologi. Piyambakipun ugi nemokaken pangukuran "sudut fasial" kanggé ngukur kapinteran kéwan.

## Ugi pirsani 
*Comparative anatomy
*Craniometry
*Scientific racism

## Pranala njawi 
* Rijksuniversiteit Groningen
* Painting by Tibout Regters with Camper and collegues in the Guild 
* University of Groningen on Camper
Warak india

**Warak india** (*Rhinoceros unicornis*) iku mamalia gedhé sing bisa ditemoni ing Nepal lan ing Assam, India. Warak iki urip ing padhang suket lan alas ing sikil pagunungan Himalaya. Warak iki bisa lumayu kanthi kacepetan punjul 55&nbsp;km/jam kanggo periode wektu cekak lan uga *perenang* sing apik. Warak iki duwé pangrungu lan pangambu sing tajem, nanging, duwé pandelengan mata sing kurang.

## Gladri 

Image:Indian Rhino (Rhinoceros unicornis)1 - Relic38.jpg| 
Image:Indian Rhino2 (Rhinoceros unicornis)2 - Relic38.jpg| 
Image:Sa-indianrhino-2.jpg| 

## Rujukan 

*  Listed as Endangered (EN B1+2cde v2.3)

## Pranala njaba 
*Indian Rhino page at International Rhino Foundation website
*Greater Indian Rhinoceros page at TheBigZoo.com
*Indian Rhino page at AnimalInfo.org
*Indian Rhino page at AmericaZoo.com
*Indian Rhinoceros page at nature.ca
*Indian Rhinoceros page at UltimateUngulate.com
*Short narrated video about the Indian Rhinoceros 
*Images, videos and information on the Indian Rhinoceros 
*Asian Rhino Foundation
Warak ireng

**Warak Ireng** (*Diceros bicornis*) iku mamalia sing kalebu ordho perissodactyla lan kéwan asli Afrika Wétan lan Tengah, ing nagara-nagara kaya Kénya, Tanzania, Kamérun, Afrika Kidul, Namibia lan Zimbabwé. Éwadéné warak iki diarani warak *ireng*, warnané sajaké klawu semu putih. Jeneng *warak ireng* iki dipilih kanggo mbédakaké kéwan iki saka warak putih (*Ceratotherium simum*). Prakara warna iki bisa dadi kaluputan amarga rong spésies mau pancèn ora bisa dibédakaké warnané. *The World Conservation Union* (IUCN) mbiwara dhèk surya 7 Juli 2006 manawa saprapat subspésiés warak ireng afrika kulon (*Diceros bicornis longipes*) dinyatakaké cures. Spésies iki saiki statusé kritis.

## Cathetan sikil 
## Pratélan pustaka 
* 
* 

## Pranala njaba 
* ARKive - images and movies of the black rhinoceros *(Diceros bicornis)* 
* The International Rhino Foundation dedicated to the conservation of rhinos http://www.rhinos-irf.org/
* 
* 
* www.savetherhino.org
* www.dottyrhino.com - Animated website for kids. Meet Dotty Rhino & her friends who live in Mkomazi, a real-life game reserve in Africa.
* U.S. Fish & Wildlife Service Species Profile
* TV Show "MacGyver" episode (S05E8), dedicated to subject by creators of TV Show "MacGyver" and leading actor, Richard Dean Anderson.
Conrad Theodore van Deventer

thumb|200px|Conrad Theodor van Deventer
**Conrad Theodore van Deventer** (1857-1915) dikenal minangka siji ahli hukum Walanda lan uga tokoh Pulitik Etis.

Ing mangsa anom budhal menyang Hindia Walanda. Sajeroning mangsa sapuluh taun, Deventer wis dadi sugih, amarga perkebunan perkebunan swasta sarta maskapé lenga BPM kang muncul wektu samana akèh mbutuhaké jasa penasihat hukum.

Sajeroning siji layang tanggal 30 April 1886 kang ditujokaké marang wong tuwané, Deventer ngandaraké perluné siji tindakan kang luwih manusiawi tumrap para pribumi awit nguwatiraké bakal anané kabangkrutan kang dialami déning Spanyol amarga klèru cara ngolah tanah jajahan.

## Yayasan Kartini 
Nalika taun 1911 surat-surat Kartini diterbitaké, Van Deventer kepranan banget, saéngga nulis siji resensi kang dawa, mung kanggo nyebar amba gegayuhan Kartini, kang cocog karo gegayuhan Deventer dhéwé ya iku: ngangkat bangsa pribumi kanthi rohani lan ekonomis, sarta merjuangaké émansipasi.
Pulitik étis

**Pulitik Etis** utawa **Pulitik Bales Budi** iku pamikiran kang nyatakaké yèn pamaréntah kolonial duwé tanggung jawab moral tumrap kasajahtran pribumi. Pamikiran iki minangka kritik marang pulitik tandur peksa.

Munculé kaum Etis kang di pelopori déning Pieter Brooshooft (wartawan Koran *De Locomotief*) lan C. van Deventer (pulitikus) nyatané bisa mbukak mata pamaréntah kolonial supaya luwih migatèkaké nasib para pribumi kang mrihatinaké banget.

Tanggal 17 September 1901, Ratu Wilhelmina kang nembé munggah tahta negasaké sajeroning pidato pambuka Parlemen Walanda, yèn pamaréntah Walanda duwèni tanggung jawab moral lan utang budi (*een eerschuld*) marang bangsa pribumi ing Hindia Walanda. Ratu Wilhelmina banjur minangka sawijining kawicaksanan pulitik akang diarani pulitik etis, kang karangkum sajeroning program *Trias Pulitika* wujud:
# irigasi (pangairan), yasa lan ndandani pangairan-pangairan lan bendungan kanggo tetanèn
# èmigrasi ya iku ngajak sing ndunungi kanggo transmigrasi
# èdukasi, ya iku ningkatanké pangajaran lan pendhidhikan (edukasi).

Akèh wong kang nggathukaké kawicaksanan anyar pulitik Walanda iki karo pamikiran lan tulisan-tulisan Van Deventer, saéngga Van Deventer banjur dikenal minangka wong kang nyetusaké pulitik etis iki.

Kawicaksanan pisanan lan kaloro disalah gunakan déning Pamaréntah Walanda kanthi yasa irigasi kanggo perkebunan-perkebunan Walanda lan èmigrasi dilakokaké kanggo mindahaké sing ndunungi menyang laladan perkebunan Walanda lan didadèkaké pekerja rodi. Mung babagan èdukasi kang ana maknanébkanggo kamajuan bangsa Indonésia.

Prabawa pulitik etis sajeroning babagan pengajaran lan pendhidhikan duwé peran wigati kanggo ngembangaké lan njembaraké jagad pendhidhikan lan pangajaran ing Hindia Walanda. Salah sawijining tokoh saka golongan etis kang duwé jasa sajeroning babagan iki ya iku Mr. J.H. Abendanon (1852-1925) kang dadi Mantri Kabudayan, Agama, lan Kerajinan sajeroning limang taun (1900-1905).
Wiwit taun 1900 iki madeg sekolah-sekolah, kanggo para priyayi lan rakyat biyasa kang mèh warata ing laladan-laladan.

## Pranala njaba 
* Semangat Kartini dan Pulitik Etis
* Revitalisasi Keindonesiaan
* Semangat Kartini dan Pulitik Etis, Pikiran Rakyat
* Osmose Budaya, Kartini dan Kreativitas Sastra
Warak putih

**Warak putih** (*Ceratotherium simum*) iku saka limang spésies warak sing isih ana lan salah siji saka sithik spésies megafauna sing kasisa. Kéwaniki kéwan dharat gedhé sing isih ana ing donya sawisé gajah, bareng kaliyan warak India lan jaran nil. Warak iki dimangertèni saka cangkem ambané sing digunaaké kanggo mangan suket lan dadi spésies warak sing paling bisa sosialisasi. Warak Putih iku warak paling umum saka kabèh warak lan duwé rong subspesies, subspesies lor luwih arang tinimbang kidul. Subspesies lor duwé 50 sing kasisa ing donya.

## Cathetan sikil 
## Pratélan pustaka 
* 

## Pranala njaba 
*White Rhino Pictures  on the Rhino Resource Center website.
*White Rhino entry  on International Rhino Foundation website.
*White Rhino entry on World Wide Fund for Nature website.
*White Rhinoceros entry on IUCN Red List.
*Honolulu Zoo 
*San Diego Zoo
*Philadelphia Zoo
*Nature-Wildlife 
*Wildlife Chronicles
*Narrated video about the White Rhinoceros 
*White Rhino description
*First test tube White Rhinoceros born at Budapest Zoo 
*Poachers kill one of last two white rhinos in Zambia
Warak sumatra

**Warak sumatra**, *Dicerorhinus sumatrensis* iku spésies warak paling cilik, lan uga warak sing duwé wulu paling akèh, sing marakaké bisa slamet saka kandhuwuran ing Kalimantan lan Sumatra. Amarga kélangan habitat lan paburon, cacahé saya kurang lan dadi salah siji mamalia paling langka ing donya. Warak sumatra iku spésies kèri dhéwé sing slamet ing grup sing padha karo Warak Woolly sing wus cures.

## Rekaman video 
* Watch rare video footage of Borneo Rhino in the wild
* www.thelittlestrhino.com - Watch free clips of the rarest and most extensive footage of the Sumatran Rhinoceros in its natural habitat. 
* www.asiageographic.com has a documentary film on the Sumatran Rhinoceros with free preview clips
* Watch a baby Sumatran rhino live on a webcam from Cincinnati Zoo 

## Pranala njaba 
* Information on the Sumatran Rhino  from the International Rhino Foundation
* Sumatran rhino tracks spark hopes BBC
* Sumatran Rhino Breeding Program 
* Spark of hope 
* Asian Rhino Foundation 
* Animal info
* Ultimate Ungulate
* WWF Heart of Borneo conservation initiative
## Cathetan suku
Lari dari Blora

**Lari dari Blora** iku sawijining filem Indonésia kang dirilis ing taun 2007. Film kang disutradarani Akhlis Suryapati iki dibintangi antarané déning W. S. Rendra, Ardina Rasti, lan Annika Kuyper. Giyaran perdana tanggal 28 Fèbruari 2008.

## Sinopsis
Sawijining wanodya Amérika makili LSM manca, jenengé Cintya, teka ing wewengkon antara Pathi-Blora Jawa Tengah, kanggo ngayahi panlitèn bab kabudayan masarakat Samin. nDilalah wektu samana, ana loro buron kelas teri kang jenengé Bongkeng karo Sudrun, kabur saka kunjara Blora lan milih désa mau minangka papan kanggo ndhelik. 
Ing désa iku ana Ramadian, guru kang nyoba nyekolahaké bocah-bocah anaké wong Samin. Nanging upayané dicandhet déning Pak Lurah kang duwé prinsip, kepéngin tetep ndadèkaké masarakat Samin minangka Cagar Budaya supaya désa mau duwé ciri kas, ngundang para panliti, LSM, mahasiswa, lan liya-liyané, kang tegesé ngundang tekané dana bantuan. Palestarèn budaya lan komunitas Samin uga ateges ngregani semangat multikultural kang dadi ciri kabudayan Indonésia. 
Hubungan kapentingan kang intèns antara Ramadian lan Cintya, nuwuhaké rasa butarepan (*cemburu*) sajeroning dhiri Hasanah, putri Pak Camat kang uga mulang ing SD désa iku. Konflik antara Ramadian lan Pak Lurah tansaya ngambra-ambra. Wektu semana, saka kutha muncul para telik sandi kang nganggep yèn désa mau dadi susuhé buron. Para telik sandi mau sujana yèn sesepuh désa "Simbah" lan warga Samin nglindhungi para buron. Sabanjuré kasebar isu yèn désa Samin duwé potènsi dadi sarang téroris, obahan aktivitas LSM manca kang nyebar provokasi, sarta ajaran Simbah disujanani minangka *ilèn sesat*.  Pungkasané sawijining *operasi keamanan* digelar. Luwih saka satus pulisi mawa gaman, trek-trek, lan panser ngepung désa Samin

## Pranala njaba 
*Situs resmi 
*
Texel

|-
! colspan="2" | Katrangan cekak
|- style="background: #ffffff;"
| Propinsi: || Noord-Holland
|- style="background: #ffffff;"
| Jembar: || ... km²
|- style="background: #ffffff;"
| Padunung: || ... jiwa
|- style="background: #ffffff;"
| Situs wèb resmi: || http://www. .nl
|-
! colspan="2" | Pulitik
|- style="background: #ffffff;"
| Walikutha: || ...
|}

**Texel** (diucapaké minangka [tèsəl]) iku *gemeente* ing propinsi Holland Lor, Walanda. Texel iku uga siji pulo lan kutha krajané yaiku Den Burg.
Larungan

**Larungan** iku upacara kang dianakaké saben tanggal 1 Sura ana ing tlatah pasisir segara kidul. Larungan asalé saka tembung 'larung' kang artiné ngèntiraké sawetara macem sesaji kaya tumpeng lan liya-liyané ményang jroning segara utawa panté kidul. 

## Tatacara 
Prosèsi diawiwiti karo tradhisi tlutur, yaiku ngandharaké silsilah utawa trah utawa keturunan saka simbah buyut masarakat , ngandharaké surasa lan tujuwan larungan saka para sesepuh, diterusaké karo atraksi janggrungan utawa ngibing lèdhèk (penari jawa). Anyar banjur diterusaké karo arak-arakan pinuju menyang pinggir panté kanggo ngèntiraké sesaji.

## Rujukan
Basa Walanda

**Basa Walanda** iku basa Jermanik Kulon kang dipituturaké déning 20 yuta jiwa ing saindhenging donya. Sajeroning basa Walanda, basa iki karan *het Nederlands* utawa *de Nederlandse Taal*. Sajeroning Basa Inggris karan *Dutch* utawa *the Dutch Language*.

## Klasifikasi 
Basa Walanda lan uga basa Inggris sarta basa Jerman, kalebu minangka péranganing kulawarga basa Jermanik Kulon kang gedhé. Nanging sajeroning kulawarga basa iki, basa Walanda kanthi rélatif bisa dianggep cilik. Sifat khas basa Walanda yaiku dhasaré. Basa Walanda dhedhasar basa Frankia Hilir.

Biyèn, nalika suku-suku Jerman teka manggon ing sungapan Kali Rhein, Kali Maas lan Kali Schelde, kaum Frankia yaiku kang paling dominan lan pengaruhé gedhé dhéwé kanggo tuwuhing basa Walanda ing tembé mburi tinimbang suku-suku kang isih cedhak perkerabatané kaya déné suku Frisia lan Saxon kang luwih akèh urip ing pasisir wektu semana, mligi manggon ing sisih wétan Kali IJssel.
Amarga saka iku kakerabatan antara basa Walanda lan basa Jerman cedhak banget. Bebarengan karo basa Jerman Hulu (basa Jerman baku) lan basa Jerman Hilir, kang ora adhedhasa basa Frankia, basa Walanda kalebu apa kang karan kulawarga basa Jermanik Kulon-Kontinental. Kulawarga iki minangka cawang saka basa Jermanik lan basa Jermanik dhéwé minangka cawang saka basa Indo-Éropa.

## Sajarah 
[thumb|right|450px|[Faksimile: Abent omnes uolucres nidos inceptos nisi ego e tu. **Hebban olla uogala nestas bigunnan hinase hi(c) (e)nda thu...uug....mb ada....e nu.]]
Suwé banget dipercaya yèn bukti Basa Walanda tuwa dhéwé iku awujud ukara iki:
**“Hebban olla vogala nestas bigunnan hinase hic enda thu wat unbidan we nu”'*.
Sajeroning Basa Walanda moderen:
*“Hebben alle vogels nesten begonnen behalve ik en u. Waarop wachten we nog?”''
Tegesé:
“Kabèh manuk wis gawé susuh kajaba aku lan kowé, apa kang kita tunggu?”.

Ukara iki kira-kira ditulis ing taun 1075 déning sawijining biarawan Flandria ing Rochester, Inggris.

Nanging nyatané saiki tinemu ukara-ukara kang luwih tuwa manèh.

Banjur karya sastra pisanan kang ana yaiku Karel ende Elegast, sawisé iku basa Walanda tansaya akèh tinulis.

## Deleng uga 
* Dutch 101 Dutch for beginners and travelers
* http://en.wikibooks.org/wiki/Dutch Nederlands for English speakers (de Wikibooks)
Pramuka

[thumb|right|200px|Lambang pramuka [Indonésia ]]

:*Kanggo jeneng siji obahan kepandhuan kang ana ing Indonésia, delengen Obahan Pramuka Indonésia.*

**Pramuka**, utawa sok uga karan **pandhu** utawa **kepandhuan** (b. Inggris: *Scouting*) iku siji obahan pemudda kang wis ngrambah ing saindhenging donya. Obahan kepandhuan dumadi saka warna-warna organisasi kapemudaan, kanggo priya lan wanita, kang tujuané kanggo nglatih fisik, mental lan spiritual para anggotané lan nyurung supaya ngayahi kagiyatan positif sajeroning masarakat. Tujuan iki direngkuh liwat program latihan lan pendhidhikan non-formal kepramukaan kang ngutamakaké aktivitas praktis ing lapangan. Wektu iki, ana punjul 38 yuta anggota pramuka saka 217 nagara lan teritori.

## Sajarah 
[thumb|Pramuka ing [Monumen Nasioanl|Monas ]]

## Kaanggotaan 
thumb|200px|''Scouting 'round the world*, 1977 edition
Tekan taun 2005, ana punjul 28 yuta anggota kadaftar kepanduan putra lan 10 yuta anggota kadaftar kepanduan putri ing saindhenging donya saka 216 nagara lan teritori sing béda.

*Pratélan 20 nagara-nagara kanthi anggota pramuka paling akèh*:

## Obahan Pramuka Indonésia 
[left|thumb|210px|[Présidhèn SBY mbukak Jambore Nasional VIII-2006]]

Bapak Pramuka Indonesia yaiku Sri Sultan Hamengkubuwono IX. Lambang saka obahan iki yaiku tunas klapa awit kabèh péranganing wit klapa iku duwèni manfaat. Dikarepaké kanthi lambang iku, para pramuka bisa mènèhi manfaat kanggo awaké dhéwé lan lingkungan saubengé.

## Deleng uga 
* *Javaanse Padvinders Organisatie''
* Kagiatan Pramuka
* Ékan Karya
* Sajarah Obahan Pramuka
* Susunan Organisasi Pramuka
* Tandha ékan lan Kecakapan
* Dasadharma
* Trisatya
* Dwisatya
* Dwidharma
* TKK / Tandha Kecakapan Khusus
* Pramuka Garuda

## Pranala njaba 
* Situs Web Pramuka

## Cathetan
Jacques Henrij Abendanon

thumb|JH Abendanon
**Jacques Henrij Abendanon**, (Paramaribo, Suriname, 14 Oktober 1852-Monaco, 13 Dhésèmber 1925), punika satunggiling pejabat kolonial Walandi, putra saking bapa Simon Abendanon, (bankir), lan ibu Julia Abendanon. Tanggal 22 Dhésèmber taun 1876 krama kaliyan Anna Elisabeth de Lange, lan patutan tiga. Amargi garwanipun séda ing tanggal 8 Januari 1882, JH Abendanon ing taun 1883 krama malih kaliyan Rosa Manuela Mandri. Abendanon wekdal punika mengku kalungguhan minangka Mantri Kabudayan, Agama, lan Karajinan Hindhia Walandi. Abendanon lan garwanipun Rosa asring nampi serat saking R.A. Kartini. Salajengipun, sasampunipun Kartini séda, Abendanon ngempalaken lan ndamel buku saking kempalan serat-serat ingkang naté dipunkintunaken déning R.A Kartini dhumateng para réncangipun ing Éropah. Buku punika lajeng dipunparingi irah-irahan *Door Duisternis tot Licht*

## Ugi pirsani 
* Kartini

## Pranala njawi 
*  ABENDANON, Jacques Henrij (1852-1925)
Wikipédia basa Jawa

**Wikipédia basa Jawa** (Carakan: ꦮꦶꦏꦶꦥꦺꦝꦶꦪꦃꦧꦱꦗꦮ) iku gagrag basa Jawa bauwarna gumathuk Wikipédia. Artikel utawa léma kapisané yaiku Basa Jawa, kang tinulis ing tanggal 8 Maret 2004. Tekan saiki (  ), wis ana  artikel ing Wikipédia basa Jawa.

Wikipédia basa Jawa lumrahé mèlu paugeran-paugeran Wikipédia basa Inggris lan Wikipédia basa Indonésia. Ing Wikipédia basa Jawa kabèh artikel uga kudu ditulis mawa Wikipédia:Cara ndeleng nétral utawa ing basa Inggris diarani *Neutral Point of View*.

Mirunggan Wikipédia basa Jawa yaiku akèh ngamot artikel-artikel bab prakara Kajawèn, mligi bab basa, sastra lan budaya Jawa.

## Naraguna aktif 
Naraguna mobah Wikipédia Jawa wiwité mligi pancèn saka Tanah Jawa, nanging lumrahé manggon lan ngaksès Wikipédia saka Jakarta. Yèn dibandhingaké karo Wikipédia basa Indonésia, Wikipédia basa Jawa cacahé naraguna kang kapratelan, saya manèh naraguna kang mobah sithik banget, yaiku nganti dina iki mung ana  naraguna kapratelan. Kamangka yèn dideleng saka cacahé penutur, basa Jawa iki penutur ibuné ana kurang luwih 60 yuta jiwa.

## Cara nulis 
Pasang aksara utawa pangéjaan kang dinggo ing Wikipédia basa Jawa iku dhedhasar *Ejaan resmi basa Jawa* miturut *Pusat Basa* ing Ngayogyakarta weton taun 1991. Nanging ana prabédan utama dienggo ing sawatara kalawarti basa Jawa. Ing Wikipédia basa Jawa, minangka sawijining bauwarna, pasang aksara kang dienggo iku mèmper pasang aksara kang dienggo nulis ing bausastra. Dadi antara 'e' pepet lan 'é' (utawa 'è') taling dibédakaké. Dadi séjé karo kalawarti ing ngendi pepet lan taling ditulis padha waé minangka 'e' nglegena.

## Tuwuhing artikel 
## Proyèk liya 
Saliyané Wikipédia, ana rong proyèk Wikimédia édhisi basa Jawa liyané, yaiku Wikisastra (Wiktionary) lan Wikisumber (Wikisource). Sapréné  ndarbèni punjul  èntri, wondéné  ndarbèni punjul  layang.

## Gladri 

Gambar:Wikipedia-logo-jv.png|Logo Wikipédia basa Jawa taun 2007–2012.
Gambar:Wikipedia-logo-v2-jv.png|Logo Wikipédia basa Jawa taun 2012–2020.
Gambar:Kaca Utama Wikipedia Jawa 24-2-2008.jpg|*Screenshot* Wikipédia basa Jawa ing tanggal 24 Fèbruari 2008.
Gambar:Wikipedia Jawa-2020-05-29.png|*Screenshot* Wikipédia basa Jawa ing tanggal 29 Mèi 2020.

## Deleng uga 
* Wikipédia:Wara-wara

## Rujukan 
## Pranala njaba 
* Setatistik Wikipédia Jawa
* Setatistik Wikipédia Jawa 2004–2018
Zoetermeer

|-
|align=center colspan=2| 240pxZoetermeer ing Walanda
|-
! colspan="2" | Katrangan cekak
|- style="background: #ffffff;"
| Provinsi: || Zuid-Holland
|- style="background: #ffffff;"
| Jembar: || 37,06 km²
|- style="background: #ffffff;"
| Padunung: || 119.191 jiwa (1 November 2007)
|- style="background: #ffffff;"
| Situs wèb resmi: || http://www.zoetermeer.nl
|-
! colspan="2" | Pulitik
|- style="background: #ffffff;"
| Walikutha: || Jan Waaijer (parté CDA)
|}

**Zoetermeer** iku *gemeente* ing provinsi *Zuid-Holland* (Holland Kidul), Walanda. Zoetermeer iku jatiné kutha satelit Den Haag lan persis wewatesan karo kutha iki ing sisih kulon. Zoetermeer ambané 37,06&nbsp;km² lan kang ndunungi ana 119.191 ing 1 November 2007.

## Étimologi 
Jeneng Zoetermeer iku ing basa Walanda tegesé "Tlaga Tawar" utawa "Tlaga Legi". Déning wong Zoetermeer dhéwé jeneng kutha iki kerep dipertal dadi *Sweet Lake City* ing basa Inggris dhedhasar Salt Lake City ing Nevada, Amérika Sarékat. Nanging jeneng iki dudu jeneng resmi.

## Sajarah 
Miturut panlitèn arkéologis, Zoetermeer ing dalan Dorpstraat (ing kutha tuwa) wis dimanggoni wong ing abad kaping 13. Sawijining balok kayu kang tinemu ing awal abad kaping 21 tibakné umuré wis kurang luwih 1000 taun.
Serat Darmagandhul

***Serat Darmagandhul*** iku sawijining karya Sastra Jawa anyar wujud gurit tembang macapat kang nyaritakaké kabedhahé karajan Majapahit déning wadya Demak kang diréwangi déning Walisanga.

Darmagandhul tinulis déning Ki Kalamwadi, ing dina Sabtu Legi, 23 Ruwah 1830 Jawa (utawa candra sangkala *Wuk Gunèng Ngèsthi Nata*). Sapérangan ana kang duwé panemu yèn pengarang sayektiné ya iku Ranggawarsita kanthi sesulih pseudonim *Kalamwadi*, kang sajeroning basa Jawa bisa ateges kabar (*kalam*) kang winadi (*wadi*). Karya iki tinulis ing wangun dialog, kang dumadi antara Ki Kalamwadi lan muridé, Darmagandhul.

Dialog diwiwiti saka pitakonan Darmagandhul marang guruné ngenani kapan dumadiné owah-owahan agama ing Jawa. Disebutaké yèn Ki Kalamwadi banjur mènèhi katrangan-katrangan dhedhasar pratélan saka guruné kang asmané Radèn Budi. Carita lan ajaran kang dijlèntrèhaké déning Ki Kalamwadi ngamot warna-warna bab; antarané runtuhé karajan Majapahit, peran Walisanga lan tokoh-tokoh liyané ing wiwitan mangsa peralihan Majapahit-Demak, topik-topik sajeroning ajaran agama Islam, sarta dumadiné benturan budaya anyar karo kapitayan lokal masarakat Jawa wektu semana.

## Pamérangan isi 
Miturut versi KRT Tandhanagara, Suluk Darmagandhul duwé 17 pupuh sajeroning 133 kaca, kanthi rincian kaya mau ing ngisor iki:

: Pupuh I
: Pupuh II
: Pupuh III
: Pupuh IV
: Pupuh V
: Pupuh VI
: Pupuh VII
: Pupuh VIII
: Pupuh IX
: Pupuh X
: Pupuh XI
: Pupuh XII
: Pupuh XIII
: Pupuh XIV
: Pupuh XV
: Pupuh XVI
: Pupuh XVII

: Dhandhanggula: 58 padha (*bait*)
: Asmaradana: 88 padha
: Dhandhanggula: 52 padha
: Pangkur: 86 padha
: Sinom: 43 padha
: Dhandhanggula: 42 padha
: Sinom: 63 padha
: Pangkur: 176 padha
: Asmaradana: 33 padha
: Dhandhanggula: 58 padha
: Mijil: 74 padha
: Kinanthi: 33 padha
: Megatruh: 37 padha
: Pocung: 25 padha
: Asmaradana: 21 padha
: Girisa: 15 padha
: Kinanthi: 41 padha''

## Uga delengen 
* Macapat

## Rujukan 
## Pranala njaba 
* Ringkasan isi 
* Pertalan basa Indonésia bagian 1  dan bagian 2 . (tidak lengkap)
Zaman Édan

***Jaman Édan*** iku buku sing ditulis déning Kamadjaja ing taun 1964. Buku iki isiné bab studi tèks Serat Kalatidha anggitan R. Ng. Ranggawarsita.

Ing jero buku iki *Serat Kalatidha* diwedhar nganti jinggleng lan dipertal ing basa Indonésia. Saliyané iku uga ana pambuka sing ditulis déning Ki Hadjar Dewantara prakara status basa Jawa minangka basa laladan ing nagara Indonésia sawisé Indonésia diproklamasèkaké ing 17 Agustus 1945.
Panggil Aku Kartini Saja

***Panggil Aku Kartini Saja*** iku buku biografi R.A. Kartini sing ditulis déning Pramoedya Ananta Toer. Buku iki vèrsi kapisané terbit ing taun 1962, nanging vèrsi sing wis dirévisi terbit ing taun 2003. Miturut pambuka ing buku iki, Pramoedya olèhé riset wis wiwit dasawarsa 1950-an. Buku iki ngamot pambuka déning Ny. Hurustiati Subandrio. Irah-irahan buku iki ing basa Jawa tegesé kira-kira "Undhangen aku Kartini waé".

## Pratélan isi
Buku iki déning Pramoedya dipérang dadi enem bab sing dipérang dadi sawatara paragraf manèh. Ing ngisor iki kapacak pratélan isi buku:

* Bab 1: *Ancang-ancang Kesejarahan*
* Bab 2: *Masa Kecil*
* Bab 3: *Dunia Pribumi yang Dikenal Kartini*
* Bab 4: *Dunia Barat yang Dikenal Kartini*
* Bab 5: *Seniwati dari Darah dan Daging*
* Bab 6: *Sedikit tentang kondisi kejiwaan Kartini*

## Cathetan sikil
Delft

|-
|align=center colspan=2| 240pxDelft ing Walanda
|-
! colspan="2" | Katrangan cekak
|- style="background: #ffffff;"
| Propinsi: || Zuid-Holland
|- style="background: #ffffff;"
| Jembar: || 24,08 km²
|- style="background: #ffffff;"
| Padunung: || 95.770 (1 November 2007)
|- style="background: #ffffff;"
| Situs wèb resmi: || http://www.delft.nl
|-
! colspan="2" | Pulitik
|- style="background: #ffffff;"
| Walikutha: || Bas Verkerk
|}

**Delft** iku *gemeente* ing propinsi *Zuid-Holland* (Holland Kidul), Walanda. Delft iku papané ana sakidul-wétané Den Haag. Kutha iki misuwur déning Universitas Teknis Delft.

## Cathetan sikil
Kamajaya

**Kamajaya** saka basa Sangskerta *kāmajaya* sing tegesé "digdaya ing kasih" iku tegesé bisa:

*Bathara Kamajaya, salah sijiné asma Bathara Asmara
*Kamadjaja utawa Karkono Partokoesoemo
Görlitz

**Görlitz** iku sawijining kutha ing Jerman. Kutha iki sing wétan dhéwé dunungé lan wewatesan karo kutha Zgorzelec ing Polen sing papané ana ing sabrang Kali Neisse. Zgorzelec iku sadurungé taun 1945 pérangan wétan kutha iki.

kiri|jmpl|Görlitz, Demianiplatz
Karkono Partokoesoemo

thumb|Kamadjaja
**Karkono Partokoesoemo** utawa mawa sesinglon **Kamadjaja** (Surakarta, 23 November 1915 - Ngayogyakarta, 4 Juli 2003) iku siji sastrawan lan budayawan Jawa. Dhèwèké misuwur déning bukuné *Zaman Édan* (1964), bab *Serat Kalatidha* anggitan Ranggawarsitan saha terjemahané saka *Serat Centhini* (1978) ing basa Indonesia. Saliyané penulis, dhèwèké uga naté dadi wartawan.

## Cathetan sikil
Uitgeest

|-
! colspan="2" | Katrangan cekak
|- style="background: #ffffff;"
| Provinsi: || Noord-Holland
|- style="background: #ffffff;"
| Jembar: || ... km²
|- style="background: #ffffff;"
| Padunung: || ... jiwa
|- style="background: #ffffff;"
| Situs wèb resmi: || http://www. .nl
|-
! colspan="2" | Pulitik
|- style="background: #ffffff;"
| Walikutha: || ...
|}

**Uitgeest** iku siji *gemeente* ing provinsi Holland Lor, Walanda.
Nalika Langite Obah

***Nalika Langite Obah*** iku sawijining novèl utawa roman anggitané Esmiet ing basa Jawa kang terbit taun 1997. Novèl iki prakara sawijining wong wadon anom anama Kalsum kang ora sengaja dilukis wuda déning sawijining pelukis. Pelukis iki dhéwé dhudha kang wis duwé anak telu.

Sadurungé terbit, carita wis tau kapacak ing Jaya Baya ing taun 1975.

## Téma
Novèl iki témané bab katresnan kang olèh pepalang, nanging wusana bisa disingkiraké.

## Pratélan isi
Buku iki dipérang dadi 10 bab:

# *Maune digething setengah mati, sawisé iku ngrasa kepotang budi*
# *Kirmanto dedalane bisa ketemu Larinto*
# *Metu saka kamar tanpa ngerteni pikirane anak*
# *Dudu impen*
# *Ngenteni apa kang bakal kelakon*
# *Rumangsa kelangan klilip*
# *Wagimin isih urip*
# *Minggat*
# *Rajapati*
# *Kuwajibane isih akèh, kalebu*
Rasuna Said

right|thumb|HR Rasuna Said

**Hajjah Rangkayo Rasuna Said** (Maninjau, Agam, 14 September 1910 – Jakarta, 2 November 1965) punika salah satunggiling pejuang kamardikan Indonésia ugi minangka pahlawan nasional Indonésia. Kadosdéné Kartini, panjenenganipun ugi merjuangaken émansipasi wanita. Rasuna Said dipunsarèkaken wonten ing TMP Kalibata, Jakarta.

## Riwayat 
H.R. Rasuna Said punika satunggiling wanita anèm ingkang gadhah kekajengan ingkang kiyat kanthi wawasan ingkang wiyar. Perjuanganipun dipunmilai kanthi aktivitas wonten ing Sarékat Rakyat minangka Sekretaris cabang lan salajengipun dados anggota Persatuan Muslim Indonésia (PERMI).
Panjenenganipun wasis sanget pidhato, ingkang suraosipun ngecam sipat boten adil saking pamaréntah Walandi, saéngga naté dipuntangkep lan dipunkunjara wonten ing taun 1932 ing kitha Semarang.

Wekdal jaman panguwaosan Jepang, panjenenganipun ndhèrèk dados ngadegaken organisasi nom-noman Nippon Raya ing Padang ingkang salajengipun dipunbibaraken déning Pamaréntah Jepang.

H.R. Rasuna Said lenggah wonten ing Déwan Perwakilan Sumatera, makili laladan Sumatra Kilèn sasampunipun Proklamasi Kamardikan, dipunangkat dados anggota Déwan Perwakilan Rakyat Républik Indonésia Serikat (DPR RIS), salajengipun dados anggota Déwan Pertimbangan Agung wiwit 1959 ngantos sédanipun.

H.R. Rasuna dipunangkat minangka Pahlawan Nasional kanthi Serat Kaputusan Présidhèn R.I. No. 084/TK/Taun 1974 tanggal 13 Dhésèmber 1974.

H.R. Rasuna Said nilaraken satunggil putri (Auda Zaschkya Duski) lan 6 putu (Kurnia Tiara Agusta, Anugerah Mutia Rusda, Moh. Ibrahim, Moh. Yusuf, Rommel Abdillah lan Natasha Quratul'Ain).

Asamanipun sapunika dipunabadèkaken minangka salah satunggilipun nama margi protokol wonten ing kawasan Kuningan, Jakarta Selatan.

## Rujukan 
## Pranala njawi 
* Profil wonten ing situs Dharma Wanita - cacha Google
Martha Christina Tiahahu

thumb|Martha Christina Tiahahu

**Martha Christina Tiahahu** dipunlairaken ing tanggal 4 Januari 1800 lan séda tanggal 2 Januari 1818 wonten ing pertempuran seganten, ing Seganten Maluku.yaiku piyantun wadon saka tlatah dhusun Abubu ing Pulo Nusalaut. Lair kurang luwih ing taun 1800 wiwit perang ngelawan Walanda siswa 17 taun. Bapané kanthi asma Kapitan Paulus Tiahahu, piyantun kapitan saka nagari Abubu kang mbiyantu Thomas Matulessy ing perang Pattimura taun 1817 lawan Walanda.
Martha Christina kacatet lan bisa digolongake dadi piyantun pejuang kamardikan kang unik yaiku wong wadon kang ngadahi semangat ingkang ndhuwur ing paperangan lawan kolonial Walanda  perang Pattimura taun 1817. Ing kalangan para pajuang lan masarakat sarta kalangan musuh, panjenengané misuwur dados wong wadon kan wanen lan rela sèda ing paperangan.

## Rujukan
Népal

**Républik Féderal Démokratis Népal** (*Sanghiya Loktāntrik Ganatantra Nepāl*) iku siji nagara ing Asia Kidul. Nepal ana ing Asia Kidul, wewatesan kaliyan Républik Rakyat Tiongkok (Laladan Otonomi Tibet) ing sisih lor lan India ing kulon, wétan, lan kidul.

Nepal mardika saka Inggris tanggal 21 Dhésèmber 1923. Sadurungé, nagara sing mapan ing Himalaya iki duwé status protektorat sawisé dikalahaké Inggris ing perang taun 1815. Taun 1990, Nepal ngowahi sistem pamréntahanné dadi monarki konstitusional. Taun 2008 Nepal ngowahi sistem pamarentahe dadi republik.

Kathmandu-Basantapur Chowk-01-2007-gje.jpg|Kathmandu
Pashupatinath-Vatsala-12-Kuh-2015-gje.jpg|Pashupatinath
Bhaktapur-Yaksheshvara-112-erotische Schnitzerei-gje.jpg|Bhaktapur
Changu Narayan-Skulptur-02-Vishnu Vikranta-2013-gje.jpg|Changu Narayan
Patan-Cyasilim Devar-16-Degutale-Palast-2015-gje.jpg|Patan
Gorak Shep to Everest Base Camp-36-Randmoraene-2007-gje.jpg|Himalaya
Dzongla to Lobuche-60-Geroellhalden-2007-gje.jpg|Himalaya
Mustang-Ghami to Lo Gekar-69-2015-gje.jpg|Mustang
Mustang-Lo Manthang-87-Waeldchen-2015-gje.jpg|Mustang

## Pranala njaba 
* Situs resmi Kerajaan 
* Radio Free Nepal

## Réferénsi 
* FIFA - "Football at the heart of the Himalayas"
* MSN Encarta - Nepal 
* The World Factbook - Nepal 
* Country Study - Nepal
* Blessed Children's Home 
* "The Evolution of Nepal's International Boundary with China and India"
* Nepal History: Ancient Period 
* "India hits Nepal where it hurts" 
* "Nepal: A State Under Siege" 
* Nepal: Basic Fact Sheet 
* Barbara Crossette. 1995. *So Close to Heaven: The Vanishing Buddhist Kingdoms of the Himalayas*. New York: Vintage. (ISBN 0679743634)
* Bista, Dor Bahadur. The Peoples of Nepal
* Peter Matthiessen.1993, "The Snow Leopard".(ISBN 0-00-272025-6)
* Joe Simpson. 1997. "Storms of Silence"
* Samrat Upadhyay. 2001. "Arresting God in Kathmandu"
* Joseph R. Pietri.2001. "The King of Nepal"
* Maurice Herzog.1951. "Annapurna"
* Dervla Murphy.1967. "The Waiting Land"
* Jon Kraukauer.1997. "Into Thin Air"
* Indra Majupuria.1996. "Nepalese Women". (ISBN 974-89675-6-5)
* Dor Bahadur Bista.1996. "People of Nepal". Kathmandu.
* Eva Kipp.1995. "Bending Bamboo Changing Winds". (ISBN 81-7303-037-5)
* Broughton Coburn.1982/1991. "Nepali Ama". (ISBN 0-918373-74-3)
* Rishikesh Shaha.2001. "Modern Nepal: A Political History". (ISBN 8173044031)
Sosrokartono

**Drs. Radèn Mas Pandji Sosrokartono** (Jepara, 10 April 1877-Bandung, 8 Fèbruari 1951) iku satunggaling èlmuwan Jawa sing misuwur. Dhèwèké iku kangmasé Radèn Ajoe Kartini. Sosrokartono sing nguwasani akèh basa iku alumnus Universitas Leiden sing awal dhéwé lan asalé saka Tanah Jawa utawa Indonésia. Sosrokartono lulus ing tanggal 8 Maret 1908.

## Babad salira
R.M.P. Sosrokartono lair ing Mayong, Jepara nalika ing dina Rebo Legi tanggal 10 April 1877. Bapakné ya iku R.M. Sosroningrat lan ibuné iku garwa ampil anama Ngasirah. Banjur dhèwèké disekolahaké ing sekolah Walanda déning wong tuwané. Nanging sanadyan mangkono, ing omah uga diajari ngaji Al Qur'an.

## Sumber
*  Koentjoro Purbopranoto, 1973, "Ter nagedachtenis van Drs. R.M.P. Sosro Kartono", ing *Bijdragen tot de Taal-, Land-en Volkenkunde* 129 (1973), no: 2/3, Leiden, 287-301.
Priyayi

**Priyayi** utawa sajeroning basa krama **priyantun**, iku siji golongan sajeroning kabudayan Jawa, minangka kelas sosial kang tegesé golongan bangsawan. Sawijining golongan paling dhuwur ing masarakat awit duwé dharah turun saka ratu. Golongan priyayi paling dhuwur karan Priayi Ageng (priyagung). Gelar sajeroning golongan iki kapérang dadi warna-warna dhedhasar endhèk-dhuwuré kaurmatan. Sawetara gelar saka kang paling dhuwur nganti mung siji gelar waé ya iku Radèn.

Gelar siji priyayi uga bisa mundhak sairing karo umuré. Umpamané nalika bocah lanang lair dijenengi Bomantara, dhèwèké duwé gelar Radèn Mas, dadi jeneng pepaké ya iku Radèn Mas Bomantara, nalika nginjak diwasa gelaré tambah siji tembung dadi Bendara Radèn Mas, nalika napak diwasa (18 utawa 21 taun) tambah manèh dadi Bendara Radèn Mas Harya utawa Bendara Radèn Mas Arya. Bareng wis luwih diwasa lan wis mwngku kalungguhan sajeroning hirarki kabangsawanan, dhèwèké bakal duwé gelar kang béda saka gelar kang wis didarbèni. Umpamané panjenengané ngasta kalungguhan pamimpin ksatrian, gelaré banjur owah dadi Gusti Pangèran Adipati Harya. Lan saben kalungguhan kang diwengku bakal éntuk gelar tambahan utawa gelar kang diowahi.

Istilah priyayi dadi misuwur nalika Clifford Geertz ngayahi panlitèn bab masarakat Jawa ing taun 1960-an, lan nglompokaké masarakat Jawa sajeroning telung golongan: priyayi, santri lan abangan. Kelompok santri dipigunakaké kanggo ngarani wong kang duwé kawruh lan ngamalaké agama. *Abangan* dipigunakaké tumrap wong kang dudu priyayi lan uga dudu santri. Nanging panggolongan iki ora patiya trep, awit panglompokkan priyayi-non priyayi iku dhedhasar garis katurunan, déné panglompokkan santri-abangan digawé dhedhasar sikap lan prilaku sajeroning ngamalaké agama (Islam). Sajeroning kasunyatan, ana priyayi kang santri lan ana uga kang abangan, malah ana uga kang non muslim.

## Ètimologi 
Tembung *priyayi* jaré asal saka rong tembung Jawa *para* lan *yayi* kang kanthi barès tegesé "para adhi". Kang dimaksud ya iku para adhi raja.

Nanging miturut Robson (1971) tembung iki bisa uga asal saka tembung Sangskerta *priyā*, kang tegesé kekasih.

## Bibliografi 
*Clifford Geertz, 1961, *The Religion of Java*, Glencoe, Illinois: Free Press.
*S.O. Robson, 1971, *Wangbang Wideha*. The Hague: Martinus Nijhoff.
Alblasserdam

|-
|align=center colspan=2| 240pxAlblasserdam ing Walanda
|-
! colspan="2" | Katrangan cekak
|- style="background: #ffffff;"
| Provinsi: || Zuid-Holland
|- style="background: #ffffff;"
| Jembar: || 9,96 km²
|- style="background: #ffffff;"
| Padunung: || 18.771 jiwa (1 November 2007)
|- style="background: #ffffff;"
| Situs wèb resmi: || http://www.alblasserdam.nl
|-
! colspan="2" | Pulitik
|- style="background: #ffffff;"
| Walikutha: || L.Huizer
|}

**Alblasserdam** iku *gemeente* ing provinsi Holland Kidul, Walanda. Kutha utawa *gemeente* iki sing ndunungi kira-kira 19.000 jiwa lan ambané 9,96&nbsp;km2.

## Sajarah 
Alblasserdam papané ana ing salah sijining kali ing Éropah sing kebak dilayar prau lan baita. Sajarah Alblasserdam iku suwé banget lan wiwité ing abad kaping 13. Jeneng *gemeente* iki kapisan ditulis ing sawijining kronik Melis Stoke saka taun 1299, nanging sajatiné resmi *gemeente* iki lagi diyasa ing taun 1447. Sadurungé iku pérangan saka Oud-Alblas. Tengah kutha Alblasserdam ing 11 Mèi 1940 rusak banget déning Perang Donya II. Begjané dalan Kerkstraat sing historis lan tanggul sing kas cedhak kali De Noord isih lestari.

Ing sajarah Alblasserdam, banyu iku mainaké peran gedhé. Amarga cedhak kali, Alblasserdam dadi akèh industriné. Ing sisih liya, antara taun 1350 lan 1821, Alblasserdam lan saubengé, kebanjiran ping 32. Nalika musibah banjir taun 1953, Alblasserdam uga kena. Ing awal abad kaping 21, banyu wis ora dadi ancaman langsung manèh amarga wis digaé tanggul sing luwih kuwat lan apik.
Albrandswaard

|-
|align=center colspan=2| 240pxAlbrandswaard ing Walanda
|-
! colspan="2" | Katrangan cekak
|- style="background: #ffffff;"
| Propinsi: || Zuid-Holland
|- style="background: #ffffff;"
| Jembar: || 23,75 km²
|- style="background: #ffffff;"
| Padunung: || 22.179 (1 November 2007)
|- style="background: #ffffff;"
| Situs wèb resmi: || http://www.albrandswaard.nl
|-
! colspan="2" | Pulitik
|- style="background: #ffffff;"
| Walikutha: || Harald Bergmann
|}

**Albrandswaard** iku *gemeente* ing propinsi Holland Kidul, Walanda. Kutha utawa *gemeente* iki nduwé padunung kira-kira 22.200 jiwa lan ambané 23,75&nbsp;km2. *Gemeente* iki papané sakiduling kutha Rotterdam lan Rotterdam wis kerep nyoba nyaplok Albrandswaard. Nanging nganti sepréné (2008) durung bisa-bisa.
 
## Pranala njaba 
* Situs wèb resmi
Setatus konservasi

**Setatus konservasi** sepésiyes iku indhikator kamungelan kanggo sepésiyes sing isih ana lan kasisa tekan saiki utawa mangsa ngarep. Akèh faktor digunakaké kanggo nemtokaké setatus konservasi siji sepésiyes: ora mung sepésiyes sing kasisa, nanging uga kabèh undhak utawa sudaning populasi, tingkat suksèsé panangkaran, lan ancaman-ancamané.

## Tataraning setatus
Cut Nyak Dhien

**Cut Nyak Dhien** (Lampadang, 1848 – 6 November 1908, Sumedang, Jawa Kulon; dimakamké ing Gunung Puyuh, Sumedang), iku Pahlawan Nasional Indonésia saka Acèh kang berjuang nglawan Walanda ing mangsa Perang Acèh. Sawisé wewengkon VI Mukim diserang, panjenengané ngungsi, sauntara garwané, Ibrahim Lamnga mèlu perang nglawan Walanda. Ibrahim Lamnga tèwas ing Gle Tarum tanggal 29 Juni 1878 kang njalari Cut Nyak Dhien murka lan sumpah bakal numpes Walanda.

Teuku Umar, salah siji tokoh kang nglawan Walanda, nglamar Cut Nyak Dhien. Wiwitané Cut Nyak Dhien nulak, nanging amarga Teuku Umar ngidinaké mèlu perang, Cut Nyak Dhien setuju palakrama ing taun 1880 kang njalari moral wadyabala perlawanan Acèh tansaya mundhak. Tembé mburi Teuku Umar lan Cut Nyak Dhien patutan kang asmané Cut Gambang. Sawisé nikah karo Teuku Umar, panjenengané bebarengan karo Teuku Umar nerusaké paperangan nglawan Walanda, nanging, Teuku Umar palastra wektu nyerang Meulaboh ing tanggal 11 Fèbruari 1899, saéngga panjenengané berjuang dhéwé ing pedalaman Meulaboh karo pasukané. Cut Nyak Dien wektu semana wis tuwa lan duwé lelara encok lan rabun, saéngga siji anakbuahé aran Pang Laot nglaporaké awit krasa mesakaké. Wusanané Cut Nyak Dhien dicekel lan digawa menyang Banda Acèh, kangggo dirawat lan penyakité wiwit mari, nanging, panjenengané banjur nambah semangat perlawanan rakyat Acèh sarta isih kekanthèn karo para pejuang Acèh kang durung kecekel, saéngga Cut Nyak Dhien banjur dipindah menyang Sumedang, Jawa Kulon, lan sabanjuré séda ing tanggal 6 November 1908 lan disarèkaké ing Gunung Puyuh, Sumedang.

## Apresiasi 
### Biografi sajeroning kagunan 
200px|thumb|right|Poster Film Tjoet Nja' Dhien

Perjuangan Cut Nyak Dien digambaraké sajeroning filem kanthi irah-irahan Tjoet Nja' Dhien ing taun 1988 kang disutradarani déning Eros Djarot lan dibintangi Christine Hakim minangka Tjoet Nja' Dhien, Piet Burnama dadi Pang Laot, Rudy Wowor dadi Snouck Hurgronje lan Slamet Rahardjo dadi Teuku Umar. Film iki ngrengkuh Piala Citra minangka filem paling apik, lan minangka filem Indonésia pisanan kang ditayangaké ing Festival Film Cannes (taun 1989).

Biografinya juga pernah dituangkan dalam wujud carita bergambar kanthi berseri dalam majalah anak-anak *Ananda*.

### Pakurmatan 
Sawijining kapal perang TNI-AL dijenengi KRI Cut Nyak Dhien.
* Dhuwit rupiah kang ajiné Rp. 10.000,00 diwetokaké taun 1998 ngamot gambar Cut Nyak Dhien kanthi katrangan *Tjoet Njak Dhien*.
* Jenengé diabadèkaké minangka jeneng dalan ing sawatara kutha ing Indonésia.
* Masjid Acèh kecil didirikan di dekat makamnya untuk mengenangnya.

## Uga delengen 
* Perang Acèh
* Teuku Umar
* Tokoh Indonésia
* Tjoet Nja' Dhien

## Réferènsi 
### Cathetan sikil 
### Pratélan pustaka 
* Armand, Deddi. *Cut Nyak Dien*. Penerbit: Pustaka Ananda.
* Sudarmanto, Y.B. 1999. *Jejak Pahlawan Indonésia*. Penerbit: Grasindo.
* Muhazir. 1984.*Pahlawan Repulusi Acèh*

## Pranala njaba 
* Biografi Cut Nyak Dhien ing tokohindonesia.com 
* Biografi Cut Nyak Dhien ing Website Pamaréntah Propinsi Nanggroe Aceh Darussalam
Cut Nyak Meutia

thumb|Cut Nyak Meutia

**Cut Nyak Meutia** (1870 Pirak, Keureutoe, Acèh Utara-24 Oktober 1910) iku pahlawan nasional Indonésia saka laladan Acèh. Panjenengané disarèkaké ing Alue Kurieng, Acèh

Wiwitané Cut Meutia berjuang nglawan Walanda bebarengan karo garwané, ya iku Teuku Muhammad, utawa Teuku Cik Tunong. Nanging ing sasi Maret 1905, Cik Tunong kecekel déning Walanda lan diukum mati ing pinggir pasisir Lhokseumawe. Sadurungé séda, Teuku Cik Tunong pesen marang sahabaté Pang Nagroe supaya gelem nikah karo garwané lan ngrawat anaké, Teuku Raja Sabi.

Cut Meutia banjur nikah karo Pang Nagroe, nurut wasiat garwané, lan nggabung karo wadyabala liyané ing sangisoré pimpinan Teuku Muda Gantoe. Ana ing sawijining pertempuran karo Korps Marechausée ing Paya Cicem, Cut Meutia lan para wanita lumayu lumebu alas. Pang Nagroe dhéwé terus nglawan nganti pungkasané tiwas ing tanggal 26 September 1910. 
    
Cut Meutia banjur bangkit lan terus nglawan bebarengan karo sisa-sisa wadyabala. Panjenengané nyerang lan ngrampas pos-pos kolonial sinambi maju menyang Gayo ngliwati alas. Nanging ana ing tanggal 24 Oktober 1910, Cut Meutia lan pasukkané tarung karo Marechausée ing Alue Kurieng. Sajeroning perang campuh mau Cut Nyak Meutia palastra.

## Pranala njaba 
* Tokoh Indonésia: Cut Nyak Meutia, Berani menerjang peluru  diakses 15 Feb 2008